stanford-oval/wikipedia huggingface dataset:
ALS Association

ALS Associationin logo
ALS Association on vuonna 1985 perustettu yhdysvaltalainen kansallisen tason yleishyödyllinen yhteisö. Se tarjoaa avustusta ALS-tautiin sairastuneille ja rahoittaa kansainvälistä tutkimustyötä. Sen tavoitteena on potilaiden elämänlaadun hyväksi toimiminen ja samanaikainen uusien hoitomuotojen sekä parannuskeinon etsiminen.
ALS Association on rahoittanut tutkimuksia, joissa on keskitytty ALS-tautiin liittyvien geenien identifioimiseen, sairauden mekanismien ymmärtämiseen, kantasolujen käyttöön tautimallinnuksessa sekä hoitojen testaamisessa, ALS-taudin biomarkkereiden löytämiseen, hoitojen kehittämiseen ja kliinisten kokeiden parantamiseen. ALS Associationin rahoittama tutkimus on johtanut merkittäviin havaintoihin, kuten C9orf72-geenin mutaatioiden ja ALS-taudin välisen yhteyden toteamiseen. ALS Association pitää vuosittaisia workshopeja, jotka tuovat yhteen ALS-tautia ja muita neurodegeneratiivisia sairauksia tutkivia tieteilijöitä sekä lääketeollisuuden ja biotekniikan yhtiöiden edustajia. Järjestö on toiminut myös ALS-tutkimuksen yksityisen ja julkisen tuen sekä ALS-tautia sairastavien tarpeita yhteiskunnassa tukevien aloitteiden edistämiseksi.
ALS Association myöntää palkintoja ja tunnustuksia, joihin kuuluvat Milton Safenowitz Post-Doctoral Fellowship for ALS Research ja saavutuksista tutkimustyössä myönnettävä Sheila Essey -palkinto.
Agnes Giebel

Agnes Giebel
Agnes Giebel (10. elokuuta 1921 Heerlen, Alankomaat – 24. huhtikuuta 2017 Köln, Saksa) oli alankomaalainen sopraano. Hänellä oli saksalaiset sukujuuret ja hän opiskeli Essenin Folkwangschulessa Hilde Wesselmannin johdolla.
Giebel teki ensimmäiset julkiset esiintymisensä vuonna 1947 tulkitsemalla Bachia.
Giebelin uran erityispiirre oli se, ettei hän koskaan esiintynyt oopperassa. Myöhemmällä urallaan hän ansioitui nykytaidemusiikin tulkitsijana: hänen esittämiensä säveltäjien joukkoon lukeutuivat Arnold Schönberg, Alban Berg, Paul Hindemith ja Hans Werner Henze.
Chris Spedding

Chris Spedding vuonna 1979.
Chris Spedding (alkuperäiseltä nimeltään Peter Robinson, s. 17. kesäkuuta 1944 Staveley, Derbyshire) on englantilainen rock- ja jazzkitaristi, jolla on myös laaja studiomuusikkoura.
Lapsuus

Spedding ei ehtinyt nähdä isäänsä, joka oli lentäjä ja kuoli sodassa. Äiti antoi hänet adoptoitavaksi, missä yhteydessä myös nimi vaihtui.
Ura

Spedding soitti 1960-luvulta alkaen bändeissä ja studiomuusikkona. Hänen oman arvionsa mukaan studiomuusikkouran alkua edesauttoi, että Jimmy Page ja Big Jim Sullivan olivat siirtyneet urallaan eteenpäin.
Spedding soitti muun muassa Dusty Springfieldin, Jack Brucen, John Calen, Roy Harperin, Roxy Musicin, Bryan Ferryn, Harry Nilssonin ja Sixto Rodriguezin levyillä ja kiertueilla sekä ensimmäisessä Jesus Christ Superstar -levytyksessä. Spedding soitti myös anonyymisti eri yhtyeiden, kuten Bay City Rollersin, levyillä. Spedding oli lisäksi mukana BBC:n The Wombles -lastenohjelman pohjalta toimineessa samannimisessä yhtyeessä. Yhtye esiintyi tv:ssä vompeliasuissa. Spedding teki myös soololevytyksiä. Vuonna 1975 hänellä oli Ison-Britannian Top 20:ssä hitti "Motorbikin". Seuraavana vuonna Spedding levytti Vibratorsin kanssa "Pogo Dancing" -kappaleen ja esitteli kykyään jäljitellä kitaristeja singlellä "Guitar Jamboree". Hän tuotti Sex Pistols -yhtyeen ensimmäiset demot 15. toukokuuta 1976. Speddingin mukaan tämä tapahtui, koska hän osti vaatteita Malcolm McLarenin ja Vivienne Westwoodin Sex-kaupasta. Samana vuonna Spedding esiintyi vielä Top of the Pops -ohjelmassa Bryan Ferryn kitaristina kappaleessa "Let's stick together".
Vuonna 1978 Spedding siirtyi Robert Gordonin kitaristiksi. Levytys ”Rock Billy Boogie” on Gordonin tunnetuimpia. 1980-luvulla Spedding soitti Joan Armatradingin Me Myself I -levyllä, Nina Hagenin NunSexMonkRockilla sekä Paul McCartneyn Give My Regards to Broad Streetillä ja Tom Waitsin Rain Dogsilla.
Spedding on soittanut uransa aikana useissa yhtyeissä sekä levyttänyt toistakymmentä sooloalbumia. Musiikillisesta filosofiastaan Chris on sanonut: "Tavoitteeni on kyetä jatkamaan musiikintekoa ja tulla siinä paremmaksi, tavoittaa lisää kuulijoita ja rikastuttaa heidän elämäänsä."
Tuotanto

Speddingin mittavan uran varrelle mahtuu laajalla skaalalla eri tyylisuuntien musiikkia, sillä mies on vältellyt kategoriointia. Hän ollut mukana lukuisten muiden artistien tuotannoissa, vaikka omakin tuotanto on laaja. Omaperäinen ja tuottelias kitaristi on myös muiden muusikoiden arvostama. Spedding ei ole vältellyt kaupallisuutta, mutta on silti onnistunut pitämään sen tasapainossa oman sisäisen luovuutensa kanssa. Chris Speddingin ensimmäinen varsinainen soololevy on Backwood Progression vuodelta 1971. Sitä tosin edeltää Songs without Words, instrumentaalilevy joka julkaistiin vain Japanissa.
Tuotanto > Sooloalbumit

Songs without Words. Odeon, 1970 – Jazz-Rock, Prog Rock
Backwood Progression. Harvest, 1971 – Rock, Prog Rock
The Only Lick I Know. Harvest, 1972 – Rock, Psychedelic Rock, Glam
Chris Spedding. RAK, 1976 – Pop Rock, Rock & Roll
Hurt. RAK, 1977 – Rock
Guitar Graffiti. RAK, 1978 – Alternative Rock, New Wave
I'm Not Like Everybody Else. RAK, 1980 – Pop Rock, Art Rock
Friday the 13th. Passport, 1981 – Power Pop, Pub Rock
Enemy Within. New Rose, 1986 – Rock
Cafe Days. New Rose, 1990 – Folk Rock, Blues Rock
Just Plug Him In! Fan Club, 1991
One Step Ahead of the Blues. Repertoire, 2002 – Electric Blues
Click Clack. SPV Recordings, 2005 – Rock, Blues
Pearls. Repertoire, 2011 – Jazz, Blues
Joyland. Cleopatra, 2015 – Rock
D. V. Sadananda Gowda

| D>  V. Sadananda Gowda |
| --- | --- |

Intian kemikaali- ja lannoiteministeri
 30. toukokuuta 2019 –  
Edeltäjä:  Ananth Kumar
Intian tilastoministeri
 5. heinäkuuta 2016 – 24. toukokuuta 2019  
Edeltäjä:  V. K. Singh
Seuraaja:  Rao Inderjit Singh
Intian oikeusministeri
 9. marraskuuta 2014 – 5. heinäkuuta 2016  
Edeltäjä:  Ravi Shankar Prasad
Seuraaja:  Ravi Shankar Prasad
Henkilötiedot
Syntynyt: 18. maaliskuuta 1953 (ikä 71)
Tiedot
Puolue:  Intian kansanpuolue
Aiheesta muualla
sadanandagowda.com
Devaragunda Venkappa Sadananda Gowda (s. 18. maaliskuuta 1953) on intialainen poliitikko, joka on vuodesta 2019 alkaen toiminut maansa kemikaali- ja lannoiteministerinä. Vuonna 2014 Gowda oli alun perin rautatieministeri, kunnes hänet vuoden sisällä siirrettiin oikeusministeriksi, jona hän toimi puolitoista vuotta. Pitkäaikaisempi oli hänen uransa tilastojen ja ohjelmien toimeenpanoministerinä heinäkuusta 2016 vuoteen 2019.
Gowda toimi Intian kansanpuolueen (BJP) Karnatakan osaston puheenjohtajana 2006–2010, jonka jälkeen hänestä tuli osavaltion pääministeri 2011–2012. Vuonna 2008 Karnatakassa perustettiin etelä-Intian ensimmäinen BJP:n johtama osavaltiohallitus. Kyseinen hallitus ajautui kuitenkin pian vaikeuksiin kaivos- ja maahuijausten vuoksi, mikä pakotti silloisen osavaltion pääministerin eroaamaan tehtävästään vuonna 2011 ja luovuttamaan virkansa Gowdalle. Gowdaa pidetään yhtenä Karnatakan hyvämaineisimmista pääministereistä ja hän nauttii siellä suurta arvostusta.
Gowda kuuluu kotiosavaltiossaan Karnatakassa vaikutusvaltaiseen vokkaligayhteisöön. Vokkaligat ovat maanomistajayhteisö ja kasti. Vokkaligojen keskuudessa hänen nousuaan Intian politiikassa on juhlittu.
Aiheesta muualla

Kuvia tai muita tiedostoja aiheesta D. V. Sadananda Gowda Wikimedia Commonsissa
Gowda Intian parlamentin alahuoneen sivuilla
Sadananda Gowdan kotisivujen profiili
Alajärvi (järvi Alajärvellä)

| Alajärvi |
| --- | --- |
 Alajärveä kirkkorannasta kuvattuna.
Valtiot:  Suomi
Maakunnat:  Etelä-Pohjanmaa
Kunnat:  Alajärvi
Koordinaatit:  63°00′14″N, 23°52′16″E
Vesistöalue ja valuma-alueen tietoja
Päävesistöalue:  Ähtävänjoen vesistö (47)
Valuma-alue:  Kurejoen alue (47.04)
Tulouomat:  Kuninkaanjoki, Levijoki, Kaartusenpuro, Hoiskonpuro, kanava Kyrönlahteen
Laskujoki:  Kurejoki Lappajärveen
Taajamat:  Alajärvi, Hoisko
Järvinumero:  47.043.1.001
Mittaustietoja
Pinnankorkeus:  104 m  
Pituus:  5 km  
Leveys:  4,1 km
Rantaviiva:  33,29 km  
Pinta-ala:  11,0772 km²  
Tilavuus:  0,0156661 km³  
Keskisyvyys:  1,41 m  
Suurin syvyys:  7,03 m  
Saaria:  14 
:  Isosaari, Vähäsaari, Pajusaari
 fiAlajärvi 
Alajärvi on järvi Alajärvellä Etelä-Pohjanmaalla. Tämä syvyydeltään huomattavan matala järvi laskee Kurejoen kautta Lappajärveen ja on osa Perämereen laskevaa Ähtävänjoen vesistöä. Alajärveen laskevia jokia ovat Levijoki ja Kuninkaanjoki. Yleisimmät kalalajit ovat ahven, hauki ja särki. Veden laatu on huono. Nimestään huolimatta Alajärvi on ylimmällä korkeudella Järviseudun kuntia nimenneistä järvistä.
Alan Ansen

| Alan Ansen |
| --- | --- |
 Alan Ansen
Henkilötiedot
Syntynyt: 23. tammikuuta 1922 Yhdysvallat
Kuollut: 12. marraskuuta 2006 (84 vuotta) Ateena, Kreikka
Ammatti:  kirjailija, kirjallisuudentutkija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Alan Ansen (23. tammikuuta 1922 Yhdysvallat – 12. marraskuuta 2006 Ateena, Kreikka) oli yhdysvaltalainen runoilija ja näytelmäkirjailija. Hän kuuluu beat-sukupolven kirjailijoihin, joskin kirjoitti ”konservatiivisemmalla” tyylillä kuin keskeiset ryhmän kirjailijat mutta kuitenkin samoista teemoista. Hän oli myös kirjallisuudentutkija ja toimi monta vuotta W. H. Audenin sihteerinä.
Câmara de Lobos

| Câmara de Lobos |
| --- | --- |
 Câmara de Lobosin satama
 lippu:  vaakuna

 Koordinaatit: 32°38′50″N, 16°58′30″W 
Valtio:  Portugali
Autonominen alue:  Madeira
Perustettu:  1835
Pinta-ala:  
 – Kokonaispinta-ala:  52,1 km²
Väkiluku (2015):  34 246
 – Väestötiheys:  657,3 as./km²
 
 www.cm-camaradelobos.pt 
Infobox OKVirheellinen NIMI-arvo: 
Cabo Girão, yksi Euroopan korkeimmista jyrkänteistä.
Câmara de Lobos on kaupunki Portugalille kuuluvalla Madeiran saarella. Se sijaitsee noin seitsemän kilometriä saaren pääkaupungista Funchalista länteen. Kaupungissa on 34 246 asukasta (vuonna 2015) ja sen pinta-ala on 52,1 neliökilometriä.
Kaupungin asukastiheys on Madeiran toiseksi suurin, myös asukasluvultaan se on toiseksi suurin saaren pääkaupungin Funchalin jälkeen. Kaupungin nimi merkitsee kirjaimellisesti susien kunta, nimi muodostuu kunnan sijaintipaikkaa kuvailevasta Câmara-sanasta ja jälkimmäinen sana viittaa suden sijasta kuitenkin munkkihylkeeseen, portugaliksi lobos-marinhos (suom. merisusi). Susia Madeiralla ei ole koskaan ollut. Hylkeet ovat myös aiheena kaupungin vaakunassa. Kunta on perustettu 25. toukokuuta 1835.[lähde? ]
Pääelinkeinot ovat maatalous ja kalastus. Alueella viljellään etenkin viiniä. Kaupungin länsiosassa sijaitseva yksi Euroopan korkeimmista kalliojyrkänteistä, Cabo Girão (580 metriä), on huomattava matkailunähtävyys. Kaupungin yhdistää naapureihinsa tiheä, lyhyin vuorovälein liikennöity linja-autoverkosto. Madeiran etelärannikkoa myötäilevä moottoritie ohittaa kaupungin osittain tunnelissa. Asutus ulottuu vuoren rinteille lähes 800 metrin korkeudelle. Lähellä Cabo Girãota on jyrkänteen yläreunalta alas kapealle rantakaistaleelle johtava köysirata, joka on ainoa kiinteä yhteys rannalla sijaiseville viljelyspalstoille.[lähde? ]
Kaupungin nykyinen keskusta sijaitsee paikassa, jossa portugalilaisen tutkimusmatkailijan, João Gonçalves Zarcon, uskotaan nousseen maihin vuonna 1419. Tätä pidetään Madeiran löytämisen ajankohtana. Noustessaan maihin Zarcon miehet löysivät amfiteatterin muotoisen lahdelman joka tarjosi laivoille suojaa Atlantin myrskyiltä. Paikalla oli myös suuri munkkihyljeyhdyskunta, jonka mukaan kaupunki on siis nimetty.[lähde? ]
Aiheesta muualla

Kuvia tai muita tiedostoja aiheesta Câmara de Lobos Wikimedia Commonsissa
Madeiran kunnat
Calheta
Câmara de Lobos
Funchal
Machico
Ponta do Sol
Porto Moniz
Porto Santo
Ribeira Brava
Santa Cruz
Santana
São Vicente
Alan Alborn

Alan Alborn
Alan Jacob Alborn (s. 13. joulukuuta 1980 Anchorage, Alaska) on yhdysvaltalainen entinen mäkihyppääjä, joka kilpaili vuosina 1998–2007.
Vuoden 2002 talviolympialaisissa Salt Lake Cityssä hän sijoittui yhdenneksitoista joukkuemäessä ja normaalimäessä. Torinossa 2006 hän oli joukkuekisan neljästoista. Albornin paras sijoitus MM-kilpailuissa oli 23:s sija normaalimäestä Lahdesta 2001. Harrachovin lentomäen MM-kilpailuissa 2002 hän oli henkilökohtaisen kilpailun 32:s.
Hän pitää hallussaan Pohjois-Amerikan pituusennätystä tuloksella 221,5 metriä. Hän oli myös ensimmäinen yhdysvaltalainen mäkihyppääjä, joka ylitti 200 metriä. Maailmancupin osakilpailussa hänen paras sijoituksensa oli neljäs Engelbergistä 2001.
Hän edusti Alaska Jumping Club -seuraa.
Aikamatka

Aikamatka voi tarkoittaa ainakin seuraavia:
aikamatkustus
Aikamatka (engl. Time Squad), yhdysvaltalainen animaatiosarja vuosilta 2001–2003
Aikamatka (engl. Timeline), Richard Donnerin ohjaama elokuva vuodelta 2003
Aikamatka, Mari Rantasilan albumi vuodelta 1989
Aikamatka 1966–2011, Hectorin comeback-kiertue vuonna 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aikamatka”, voi hakea sivunnimihaulla, laajalla sivunnimihaulla tai tekstihaulla.
Aldan

Aldan voi viitata seuraaviin:
Aldan, Lenan sivujoki Sahan tasavallassa
Aldan, kaupunki Sahan tasavallassa
Aldanin piiri, kunnallinen itsehallintoalue Sahan tasavallassa
Aldanin lentoasema, lentoasema Aldanin kaupungissa
Aldanin ylänkö, ylänköalue Sahan tasavallassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aldan”, voi hakea sivunnimihaulla, laajalla sivunnimihaulla tai tekstihaulla.
Akyurt

| Akyurt |
| --- | --- |

 Akyurt
 Koordinaatit: 40°8′N, 33°5′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Fatih Üçok
Väkiluku (2010):  11 301
Infobox OKVirheellinen NIMI-arvo: 
Akyurt, myös Ravli on piirikunta ja kaupunki Turkin Ankaran maakunnassa. Vuoden 2010 väestönlaskennassa Akyurtin väkiluku oli 11 301.
Aiheesta muualla

Kuvia tai muita tiedostoja aiheesta Akyurt Wikimedia Commonsissa
ALSEP

Apollo 14:n ALSEP.
Apollo Lunar Surface Experiments Package (ALSEP) oli sarja tieteellisiä välineitä, jotka astronautit jättivät jokaisen Apollo-tehtävän laskupaikalle Apollo 11 -lennon jälkeen (Apollo 12, 14, 15, 16 ja 17). Apollo 11 jätti pienemmän paketin nimeltä Early Apollo Scientific Experiments Package, tai EASEP.
Aiheesta muualla

Kuvia tai muita tiedostoja aiheesta ALSEP Wikimedia Commonsissa
Aldanin lentoasema

Aldanin lentoasema (IATA: ADH, ICAO: UEEA) on pieni lentoasema Aldanissa Sahan tasavallan eteläosassa Venäjällä. Se sijaitsee kilometrin päässä Aldanin itäpuolella. Lehtoasemalla on yksi kiitotie, jonka pituus on 1 800 metriä. Huolimatta pienestä koostaan, lentoasemalla on suuri merkitys rahtiliikenteelle.
Curtis McElhinney

| Curtis McElhinney |
| --- | --- |

Henkilötiedot
Syntynyt: 23. toukokuuta 1983 (ikä 41) London, Ontario
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  92 kg
Pelinumero:  35
Pelaajaura
Pääsarjaura:  2005–2021
Seurat:  Omaha Ak-Sar-Ben Knights (AHL) Calgary Flames (NHL) Quad City Flames (AHL) Anaheim Ducks (NHL) Ottawa Senators (NHL) Phoenix Coyotes (NHL) Portland Pirates (AHL) Springfield Falcons (AHL) Columbus Blue Jackets (NHL) Toronto Maple Leafs (NHL) Carolina Hurricanes (NHL) Tampa Bay Lightning (NHL)
NHL-varaus:  176. varaus, 2002 Calgary Flames
Robert Curtis McElhinney  (s. 23. toukokuuta 1983 London, Ontario) on kanadalainen uransa päättänyt jääkiekkomaalivahti. McElhinney pelasi 13 kautta NHL-liigassa vuosina 2007–2021. Hän voitti urallaan kahdesti Stanley Cupin.
Peliura

McElhinney pelasi neljä vuotta Colorado Collegen yliopistossa. Hänet valittiin WCHA:n tähdistöjoukkueeseen vuosina 2003 ja 2005. Calgary Flames varasi hänet vuonde 2002 varaustilaisuudessa.
McElhinney teki NHL-debyyttinsä 22. lokakuuta 2007 San Jose Sharksia vastaan. Hän pelasi kaudella 2007–2008 viisi peliä NHL:ssä. Seuraavan kauden 2008–2009 hän vietti kokonaan Calgary Flamesin varamaalivahtina. Calgary teki sopimuksen McElhinneyn kanssa kaudeksi, mutta kauppasi hänet kesken kauden Anaheim Ducksiin vaihdossa Vesa Toskalaan 3. maaliskuuta 2010.
Anaheim kauppasi McElhinneyn Tampa Bay Lightningiin 24. helmikuuta 2011, jossa hän vietti neljä päivää kun Ottawa Senators otti McElhinneyn Tampa Bayn vapaiden pelaajien waivers-listalta 28. helmikuuta.
Phoenix Coyotes teki McElhinneyn kanssa vuoden sopimuksen 4. heinäkuuta 2011. Hänet kaupattiin 22. helmikuuta 2012 Columbus Blue Jacketsiin vaihdossa Antoine Vermetteen. McElhinneyn lisäksi Columbus sai kaksi varausta, toisen kierroksen varauksen vuoden 2012 varaustilaisuuteen sekä ehdollisen varauksen vuoden 2013 varaustilaisuuteen.
Kauden 2012–2013 McElhinney vietti lähinnä Columbuksen yhteistyöjoukkueessa Springfield Falconsissa. Kaudeksi 2013–2014 hän nousi Columbukseen kakkosmaalivahdiksi hallitsevan Vezina-voittajan Sergei Bobrovskin ollessa ykkösmaalivahti.
McElhinney siirtyi Columbuksesta Toronto Maple Leafsiin vapaiden pelaajien listan kautta kaudella 2016–2017. Hän pelasi kaksi kautta Toronton varamaalivahtina. Kauden 2018–2019 alla McElhinney päätyi taas vapaiden pelaajien listalle, josta Carolina Hurricanes valitsi hänet. McElhinney jakoi peliajan kaudella Petr Mrázekin kanssa.
Kesällä 2019 McElhinney teki kaksivuotisen pelaajasopimuksen Tampa Bay Lightningin kanssa. Hän sai hieman peliaikaa Andrei Vasilevskin varamiehenä. Tampa Bay voitti tuona aikana Stanley Cupin kahdesti. Kauden 2020–2021 jälkeen McElhinney ilmoitti lopettavansa pelaajauransa.
Perhe

McElhinneyllä on vaimo Ashleigh ja lapsi Trenton (s. 2009). Lisäksi hänellä on nuorempi sisko, Alana, joka myös pelaa jääkiekkoa maalivahtina.
McElhinney Flamesin pelipaidassa.
AkzoNobel

| Akzo Nobel N> V. |
| --- | --- |

Yritysmuoto:  Naamloze Vennootschap
Osake:  Euronext: AKZA
ISIN:  NL0013267909
Perustettu:  1994
Toimitusjohtaja:  Thierry Vanlancker
Puheenjohtaja:  Nils Smedegaard Andersen
Kotipaikka:  Amsterdam, Alankomaat
Toimiala:  kemianteollisuus
Liikevaihto:   9 612 milj. € (2017)
Liikevoitto:   825 milj. € (2017)
Tilikauden tulos:   904 milj. € (2017)
Henkilöstö:   36 200 (keskim. 2017)
Kotisivu:  www.akzonobel.com
Infobox OKVirheellinen NIMI-arvo: 
Akzo Nobel N.V. on monikansallinen yritys, joka toimii pinnoitteiden ja kemianteollisuuden aloilla. Sen pääkonttori on Arnhemissa, Alankomaissa, mutta toimintaa on yli 80 maassa ja työntekijöitä yli 50 000. Liikevaihdosta neljännes on lääkkeitä, 40 prosenttia pinnoitteita ja loput muita kemikaaleja. Suomessa toimii viisi konsernin yritystä, jotka edustavat kaikkia kolmea liiketoiminta-aluetta.
Yrityksen juuret juontavat Tanskaan, missä perustettiin vuonna 1777 maalitehdas Det Holmbladske Selskab, ja Hollantiin, jossa aloitti vuonna 1792 lakkatehdas Sikkens Lakken. Vuonna 1994 monialayritysrypäs yhdistyi Alfred Nobelin 1800-luvun lopulla perustaman Nobel Industries -yrityksen kanssa niin, että aseet jäivät Boforsiin ja muut alat uuteen Akzo Nobeliin.
Aiheesta muualla

Kuvia tai muita tiedostoja aiheesta AkzoNobel Wikimedia Commonsissa
AkzoNobel (englanniksi)
Aleksa Bjeliš

Aleksa Bjeliš vuonna 2009.
Aleksa Bjeliš (s. 2. helmikuuta 1947) on kroatialainen fyysikko.
Bjeliš toimi 1974 assistenttina. Hänet ylennettiin 1990-luvulla professoriksi. Nykyään hän on professorina Zagrebin yliopistossa.
Alan (jalkapalloilija)

| Henkilötiedot |
| --- | --- | --- | --- |
Koko nimi: Alan Osório da Costa Silva
Syntymäaika: 19. syyskuuta 1979 (ikä 45)
Syntymäpaikka: Salvador, Brasilia
Pelipaikka: hyökkääjä
Pituus: 180 senttimetriä
Seura
Seura: Braga
Pelinumero: 30
Junioriseurat
1998–1999: Ipatinga
Seurat
| Vuodet | Seura | O | (M) |
| 2000–2001 | Ipatinga |  ? | (?) |
| 2001–2005 | Marítimo | 109 | (4) |
| 2005–2008 | Porto | 32 | (2) |
| 2007–2008 | → Vitória Guimarães (laina) | 29 | (1) |
| 2008– | Braga | 113 | (19) |
 Seurajoukkueuran tilastot kattavat vain kansalliset sarjat, päivitetty 24. lokakuuta 2012.
Alan Osório da Costa Silva, yleensä vain Alan (s. 19. syyskuuta 1979 Salvador, Brasilia) on brasilialainen jalkapalloilija. Hän edustaa Portugalin Primeira Ligassa pelaavaa Sporting Bragaa ja on pelipaikaltaan hyökkääjä.
Alan siirtyi Sporting Bragaan kaudeksi 2008–2009 toisesta portugalilaisseurasta Portosta.
Aiheesta muualla

Alanin esittely SambaFoot-sivustolla
Agnes Kittelsen

| Agnes Kittelsen |
| --- | --- |
 Kittelsen vuonna 2015.
Henkilötiedot
Syntynyt: 20. toukokuuta 1980 (ikä 44)
Näyttelijä
Merkittävät roolit:  Tikken Manus (Max Manus) Hermine (Exit)
Palkinnot
 Amandaprisen Paras naissivuosa (2009) 
Aiheesta muualla
IMDb
Elonet
IMDb
Agnes Kittelsen (s. 20. toukokuuta 1980) on norjalainen näyttelijä. Hänen tunnetuimmat roolinsa ovat olleet Tikken Manus elokuvassa Max Manus sekä Hermine televisiosarjassa Exit. Kittelsen kouluttautui näyttelijäksi Norjan teatterikorkeakoulussa ja on näytellyt television ja elokuvien lisäksi muun muassa Norjan kansallisteatterissa sekä Det Norske Teatretissa. Vuonna 2009 Kittelsen palkittiin Amanda- ja Kanon-palkinnoilla parhaana sivuosanäyttelijättärenä Max Manus -elokuvassa.
Vuonna 2012 julkaistiin seikkailuelokuva Kon-Tiki, jossa Kittelsen esitti Liv Heyerdahlia. Kon-Tiki sai Oscar-ehdokkuuden parhaan vieraskielisen elokuvan kategoriassa lukuisten muiden palkintojen ja ehdokkuuksien ohella.
Vuonna 2018 Kittelsen ohjasi yhden jakson komediasarjaan One Night.
Kittelsenillä on suomalainen äiti.
Aiheesta muualla

Kuvia tai muita tiedostoja aiheesta Agnes Kittelsen Wikimedia Commonsissa
Internet Movie Database (englanniksi)
Abū 'L-Fath Aḥmad

Abu 'L-Fath Ahmad oli shakinpelaaja ja kirjailija. 1000- ja 1100-lukujen käsikirjoitusten mukaan 'L-Fath Ahmad oli peräisin Sīstānista. 1500-luvun persialaisen käsikirjoituksen mukaan hän oli taas intialainen.
Acacia (täsmennyssivu)

Acacia viittaa muun muassa seuraaviin:
Acacia, akasioiden kasvisuvun tieteellinen nimi
Acacia, vuonna 2003 valmistunut eteläkorealainen kauhuelokuva
Acacías, kaupunki ja kunta Kolumbiassa
Acacia-luokka, Britannian kuninkaallisen laivaston miinanraivaajaluokka
HMS Acacia (1915), Flower-luokan sluuppi
HMS Acacia (1940), Tree-luokan miinanraivaustroolari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Acacia”, voi hakea sivunnimihaulla, laajalla sivunnimihaulla tai tekstihaulla.
Abédi Pelé

| 0 | 1 | 2 |
| --- | --- | --- |
 Abédi Pelé vuonna 2007.
Henkilötiedot
Koko nimi: Abédi Ayew
Syntymäaika: 5. marraskuuta 1964 (ikä 59)
Syntymäpaikka:  Domé, Ghana
Pelipaikka: keskikenttä
Junioriseurat
197?–1978: Great Falcons
Seurat
| Vuodet | Seura | O (M) |
| 1978–1982 1983 1984 1985 1986–1987 1987 1987–1989 1989–1990 1991–1993 1993–1994 1994–1996 1996–1998 1998–2000 | Real Tamale United Al-Sadd AS Dragons FC de l'Ouémé Real Tamale United Chamois Niortais FC FC Mulhouse Marseille Lille Marseille Lyon Torino 1860 München Al Ain |           50 (2) |
Maajoukkue
| 1981–1998 | Ghana | 73 (33) |
 Seurajoukkueuran tilastot kattavat vain kansalliset sarjat.
Abédi Ayew, pelaajanimeltään Abédi Pelé (s. 5. marraskuuta 1964 Domé, Ghana) on ghanalainen uransa lopettanut jalkapalloilija. Hän oli aktiiviurallaan Ghanan jalkapallomaajoukkueen kapteeni, jonka pelipaikka oli keskikentällä hyökkäävässä roolissa.
Abédi Pelé on valittu Afrikan vuoden jalkapalloilijaksi vuosina 1991, 1992 ja 1993. Pelé myös valitsi hänet 125 parhaimman elävän jalkapalloilijan joukkoon vuonna 2004.
Abédi Pelén pojat Ibrahim Ayew, André Ayew ja Jordan Ayew ovat kaikki jalkapalloilijoita ja edustaneet Ghanaa MM-kisoissa.
Akwid

| Akwid |
| --- | --- |

Tiedot
Toiminnassa:  2000–
Tyylilaji:  hip hop, rap, chicano rap, gangsta rap
Kotipaikka:  Jiquilpan, Michoacan,  Meksiko
Laulukieli:  englanti, espanja
Jäsenet:  AK, MC   Wikid, MC  
Levy-yhtiö:  Univision Music Group Machete Music
Aiheesta muualla
Kotisivut
Infobox OKNimi-testi OK: 
Akwid on meksikolainen rap-yhtye, joka perustettiin vuonna 2000.[lähde? ]